cyanic-selkie/wikianc huggingface dataset:
Αλέξανδρος Σιδεράς
Βυζαντινή Φιλολογία
14. „Eine unedierte byzantinische Totenklage“, in: Jahrbuch der Österreichischen Byzanti­nistik 47 (1997), S. 111–156.
15. „Textkritische Bemerkungen zu vier Grabreden des Michael Psellos“, in: Göttinger Beiträ­ge zur Byzantinischen und Neugriechischen Philologie 1 (2001), S. 93–114.
16. ''Eine byzantinische Invektive gegen die Verfasser von Grabreden. Erstmals herausgegeben, übersetzt und kommentiert. Nebst einem Anhang über den rhythmischen Satzschluß'' (Wiener Byzan­tinistische Studien XXIII), Wien 2002, 206 S.
17. „Der unedierte Schlußteil der Grabrede des Michael Psellos auf den Patriarchen Johannes Xiphilinos“, in: Göttinger Beiträge zur Byzantinischen und Neugriechischen Phil­ologie 2 (2002), S. 113–132 (Kommentierte Textedition).
18. „Χρόνος φύει τα άδηλα και φανέντα κρύπτεται. Ein bei den Byzantinern beliebtes Sophokles-Zitat”, in: Rivista di Studi Bizantini e Neoellenici, N.S. 40 (2003), S. 67–84.
19. „Ein unedierter Brief des Gregorios Antiochos an Demetrios Tornikes (Brief I), in: Byzanti­nische Zeitschrift 100 (2007), S. 785–817 ((Textedition mit Einleitung, Übersetzung und Kommentar).
20. Gregorii Antiochi opera omnia (Wiener Byzantinistische Studien, 2 Bände), Wien 2021, 1104 Seiten, Verlag der Österreichischen Akademie der Wissenschaften.
Νεοελληνικὴ Φιλολογία
1. „Vertonte griechische Gegenwartsliteratur“ (Vortrag gehalten am 6.10.1977 in Tutzing/München), in: Südosteuropa-Jahrbuch, Band 11, München 1978, S. 165-180.
2. „Zu den Theorien über die Herkunft der unteritalienischen Gräzität“, in: Südost-Forschungen 38 (1979), S. 226–239.
3. „Entwicklungsphasen der neugriechischen Literatur“, in: Zeitschrift für Balkanologie 16 (1980), S. 186-200.
4. „Das lyrische Werk von Odysseas Elytis“, in: Südosteuropa-Mitteilungen 3 (1981), S. 58-74.
5. „Zur Sprache der Odyssee von Kazantzakis“, in: Folia Neohellenica 5 (1983), S. 89-156.
6. „Kontinuität und Wandel im Griechischen von der Antike bis heute“, in: Griechische Kul­turtage Göttingen, Göttingen 1990, S. 85-102.
7. „Hauptcharakteristika der Dichtung von Elytis“, in: Griechische Kulturtage Göttingen, Göttingen 1990, S. 225-247.
Παραπομπές
Κατηγορία:Έλληνες φιλόλογοι Κατηγορία:Έλληνες πανεπιστημιακοί Κατηγορία:Απόφοιτοι Εθνικού και Καποδιστριακού Πανεπιστημίου Αθηνών
Δημήτριος Κούτσικας
Σταδιοδρομία
Γεννήθηκε στην επαρχία Καλαμών (στο Πλατύ) το 1898. Σπούδασε ιατρική και άσκησε το λειτούργημά του στο Πλατύ. Πολέμησε στο μέτωπο της Μικράς Ασίας και στον Πόλεμο του 1940. Το φθινόπωρο του 1944 παραπέμφθηκε σε ανταρτοδικείο, καθώς κατηγορήθηκε για συνεργασία με τις δυνάμεις Κατοχής. Το 1945 τέθηκε επικεφαλής των "Χιτών" στη Μεσσηνία και ορίστηκε πρόεδρος της Κοινότητας Μεσσήνης για το διάστημα από 15 Αυγούστου 1945 μέχρι τις 9 Απριλίου 1946. Εξελέγη βουλευτής Μεσσηνίας με το συνδυασμό Ηνωμένης Παρατάξεως Εθνικοφρόνων (Κόμμα Εθνικών Φιλελευθέρων)στις εκλογές του 1946, συγκεντρώνοντας 8.919 ψήφους. Αργότερα εντάχθηκε στο Νέο Κόμμα και στους Προοδευτικούς και ήταν ξανά υποψήφιος βουλευτής.
Εξελέγη Δήμαρχος Μεσσήνης για πρώτη φορά κερδίζοντας τον αντίπαλό του Σταύρο Τσούση (ο οποίος είχε εκλεγεί δήμαρχος το 1954 με διαφορά 10 ψήφων από τον Κούτσικα) στις δημοτικές εκλογές του 1959 και επανεξελέγη το 1964. Όταν επιβλήθηκε η χούντα, ο Κούτσικας παύτηκε από τα καθήκοντά του. Μετά τη Μεταπολίτευση επέστρεψε στη δημαρχία, έχοντας κερδίσει από τον πρώτο γύρο τις εκλογές του 1975. Επανεξελέγη δήμαρχος για άλλα 4 χρόνια στις εκλογές του 1978, έχοντας την υποστήριξη του ΠΑΣΟΚ και της Αριστεράς. Ως δήμαρχος ο Κούτσικας συνετέλεσε μεταξύ άλλων στην κατασκευή δικτύου για τα όμβρια ύδατα και στην εκτέλεση έργων οδοποιίας και αποχέτευσης.
Πέθανε τον Ιανουάριο του 1989 και κηδεύτηκε από τον ιερό ναό Αγίου Δημητρίου στη Μεσσήνη στις 20 Ιανουαρίου.
Το όνομά του δόθηκε σε οδό της Μεσσήνης. Γιος του ήταν ο δικηγόρος Φοίβος Κούτσικας, βουλευτής με το ΠΑΣΟΚ (1981-89).
Διοικητική διαίρεση νομού Ζακύνθου (πρόγραμμα Καποδίστριας)
Στον παρακάτω κατάλογο αναφέρονται οι δήμοι, τα δημοτικά διαμερίσματα και οι οικισμοί του νομού Ζακύνθου.
Νομός Ζακύνθου   [ 39.015 ] right|350px
-- Δήμος Ζακυνθίων --
Ο δήμος Ζακυνθίων έχει (πραγματικό) πληθυσμό 16.475 κατοίκους. Στον δήμο περιλαμβάνονται:
-- Δήμος Αλυκών --
Ο δήμος Αλυκών έχει (πραγματικό) πληθυσμό 4.796 κατοίκους. Στον δήμο περιλαμβάνονται:
-- Δήμος Αρκαδίων --
Ο δήμος Αρκαδίων έχει (πραγματικό) πληθυσμό 4.830 κατοίκους. Στον δήμο περιλαμβάνονται:
-- Δήμος Αρτεμισίων --
Ο δήμος Αρτεμισίων έχει (πραγματικό) πληθυσμό 4.517 κατοίκους. Στον δήμο περιλαμβάνονται:
-- Δήμος Ελατίων --
Ο δήμος Ελατίων έχει (πραγματικό) πληθυσμό 2.503 κατοίκους. Στον δήμο περιλαμβάνονται:
-- Δήμος Λαγανά --
Ο δήμος Λαγανά έχει (πραγματικό) πληθυσμό 5.894 κατοίκους. Στον δήμο περιλαμβάνονται:
Κατηγορία:Νομός Ζακύνθου Ζακύνθου
Ευστράτιος Γαριδάς
Ο Ευστράτιος Γαριδάς διετέλεσε Πατριάρχης Κωνσταντινουπόλεως μεταξύ των ετών 1081 και 1084.
Αναρρήθηκε στον πατριαρχικό θρόνο λόγω των διασυνδέσεων του με την Άννα Δαλασσηνή, μητέρα του Αυτοκράτορα Αλεξίου Α΄ Κομνηνού, της οποίας είχε γίνει μυστικοσύμβουλος. Ήταν ευνούχος και αμόρφωτος. Η Άννα Κομνηνή και άλλες πηγές τον χαρακτηρίζουν αγράμματο και αδύναμο χαρακτήρα.
Υποστήριξε την κρατική γραμμή που επέβαλλε τη δήμευση και την εκποίηση των εκκλησιαστικών θησαυρών για τις ανάγκες των στρατιωτικών επιχειρήσεων της αυτοκρατορίας ενάντια στους Νορμανδούς. Με σύγκληση Ενδημούσας Συνόδου το 1081, την οποία παρότρυνε ο σεβαστοκράτορας Ισαάκιος, ενέδωσε στην πολιτική του Αλεξίου. Αντίθετος με την απόφαση ήταν ο επίσκοπος Χαλκηδόνος Λέοντας, ο οποίος θεώρησε το μέτρο αυτό ως ανακαίνιση της Εικονομαχίας, και ο οποίος επιχείρησε να τον ρίξει από τον θρόνο, κατηγορώντας τον, χωρίς στοιχεία, ότι οικειοποιήθηκε μέρος της εκποιηθείσας εκκλησιαστικής περιουσίας.
Για την επίλυση του ζητήματος κλήθηκε να πάρει θέση και ο Ιωάννης ο Ιταλός, ο οποίος ευθυγραμμίστηκε με τη θέση του Ισαακίου. Εξαιτίας της υπόθεσης αυτής, και εξαιτίας της αγραμματοσύνης και της προφανούς ευπιστίας του, ενεπλάκη αργότερα στο ζήτημα της Ορθοδοξίας του Ιταλού, τον οποίο είχε καταδικάσει ο προκάτοχός του Κοσμάς Α΄ Ιεροσολυμίτης. Ήταν ευνοϊκός προς το θέμα του Ιταλού αλλά τον καταδίκασε το 1082 λόγω της πιέσεως που ασκήθηκε από τον Αλέξιο Α΄.
Το 1084, μια Επιτροπή που συνεκάλεσε ο Αλέξιος Α΄ των αθώωσε από κατηγορίες κακοδοξίας, αλλά τον Ιούλιο του ίδιου έτους παραιτήθηκε και αποσύρθηκε σε μοναστήρι.
Πηγές
Κατηγορία:Πατριάρχες Κωνσταντινουπόλεως Κατηγορία:Βυζαντινοί Ευνούχοι Κατηγορία:Βυζαντινοί του 11ου αιώνα Κατηγορία:Επίσκοποι του 11ου αιώνα
Καλάβρυτα 1943
Τα Καλάβρυτα 1943 είναι δραματική πολεμική ελληνική ταινία σε σκηνοθεσία Νικόλα Δημητρόπουλου και σενάριο Δημήτρη Κατσάνωνη σχετικά με την σφαγή των Καλαβρύτων το 1943. Η ταινία παρουσιάζει μια δικηγόρο, την Καρολάιν Μάρτιν, (Αστρίντ Ρος) που έχει κληθεί να υπερασπιστεί τη γερμανική κυβέρνηση έναντι στο αίτημα της Ελλάδας για πολεμικές αποζημιώσεις και συναντάει ένα επιζώντα της σφαγής, τον Νικόλα Ανδρέου (Μαξ φον Σίντοφ), ώστε να μάθει περισσότερες πληροφορίες, τις οποίες θα μπορούσε να χρησιμοποιήσει στην υπεράσπιση. Αποτελεί την τελευταία ταινία του Μαξ φον Σίντοφ πριν τον θάνατό του. Τα γυρίσματα έγιναν στα Καλάβρυτα, το Σοπωτό και την Άμφισσα.
Η ταινία πραγματοποίησε την παγκόσμια πρεμιέρα της στο 62ο Διεθνές Φεστιβάλ Θεσσαλονίκης στις 6 Νοεμβρίου 2021. Η διανομή της στις κινηματογραφικές αίθουσες έχει προγραμματιστεί στις 11 Νοεμβρίου. Το τρέιλερ της ταινίας προκάλεσε αντιδράσεις, καθώς απεικονίζει ένα Γερμανό στρατιώτη να ανοίγει την πόρτα στο φλεγόμενο σχολείο, με αποτέλεσμα όσοι είναι μέσα να διαφύγουν, και ο σκηνοθέτης κατηγορήθηκε από απογόνους των θυμάτων και τοπικούς φορείς για παραχάραξη της ιστορίας.
Η ταινία έκοψε 75.900 εισιτήρια στην Ελλάδα το 2021. Προβλήθηκε στο 62ο φεστιβάλ Θεσσαλονίκης και κέρδισε το βραβείο καλύτερης ταινίας από την Επιτροπή́ του Βραβείου Νεότητας. Στα βραβεία της ελληνικής ακαδημίας κινηματογράφου 2022 ήταν υποψήφια για καλύτερα οπτικά εφέ, μακιγιάζ, ενδυματολογία και σκηνογραφία.
Παραπομπές
Κατηγορία:Ταινίες του 2021 Κατηγορία:Ελληνικές πολεμικές ταινίες Κατηγορία:Ελληνικές δραματικές ταινίες κατηγορία:Ταινίες γυρισμένες στην Ελλάδα Κατηγορία:Ταινίες Β΄ Παγκοσμίου Πολέμου Κατηγορία:Καλάβρυτα
Σιένα Μίλερ
Η Μίλερ θα βρεθεί στο επίκεντρο της προσοχής στα τέλη της δεκαετίας του 2000 για το ρόλο της στο G.I. Joe: Η Γέννηση της Κόμπρα (2009) και έλαβε έπαινο για το ρόλο της ως Τίπι Χέντρεν στην τηλεοπτική ταινία The Girl (2012), για την οποία ήταν υποψήφια για Βραβείο BAFTA καλύτερη ηθοποιού σε τηλεοπτική ταινια και ένα Βραβείο Χρυσής Σφαίρας Καλύτερης ηθοποιού. Το 2014 πρωταγωνίστησε σε δύο βιογραφικές δραματικές ταινίες, το Foxcatcher (2014), που απεικόνεισε την Νάνσι Σουλτζ και τον Αμερικανό Σκοπευτή (2014), που απεικόνισε την Τάγια Κάιλ. Την επόμενη χρονιά πρωταγωνίστησε στις δραματικές ταινίες High-Rise και Mississippi Grind, η οποία έκανε το ντεμπούτο του στο Φεστιβάλ Κινηματογράφου Σάντανς. Το 2016 ο Μίλερ απεικόνισε τη Νίνα Φάουσετ, σύζυγο του βρετανικού εξερευνητή Πέρσι Φάουσετ, στη δραματική περιπέτεια Η χαμένη πόλη του Z. Το 2019, απεικόνισε την ντετέκτιβ στην ταινία θρίλερ 21 Γέφυρες.
Πρώτα χρόνια
Γεννημένη στη Νέα Υόρκη, η Μίλερ μετακόμισε στο Λονδίνο με την οικογένειά της όταν ήταν μόλις πάνω από ένα έτος. Η μητέρα της, Τζοζεφίν, είναι ένα πρώην μοντέλο της Νότιας Αφρικής που γεννήθηκε στην Αγγλία. Ο πατέρας της, Έντουιν Μίλερ, είναι ένας Αμερικανός τραπεζίτης που έγινε έμπορος της κινεζικής τέχνης. Η Μίλερ έχει μια αδελφή, την Σαβάννα και δύο αδέρφια, τον Τσαρλς και τον Στίβεν. Η Μίλερ παρακολούθησε τη σχολή Heathfield, ενα οικοτροφείο στο Άσκοτ, του Μπερκσάιρ, και αργότερα σπούδασε για ένα χρόνο στο Ινστιτούτο Θεάτρου και Κινηματογράφου του Λι Στράσμπεργκ στη Νέα Υόρκη.
Εξωτερικοί σύνδεσμοι
Κατηγορία:Αμερικανίδες ηθοποιοί κινηματογράφου Κατηγορία:Βρετανίδες ηθοποιοί κινηματογράφου Κατηγορία:Αμερικανίδες ηθοποιοί τηλεόρασης Κατηγορία:Βρετανίδες ηθοποιοί τηλεόρασης Κατηγορία:Αμερικανίδες ηθοποιοί θεάτρου Κατηγορία:Βρετανίδες ηθοποιοί θεάτρου Κατηγορία:Αμερικανίδες ηθοποιοί φωνής Κατηγορία:Βρετανίδες ηθοποιοί φωνής Κατηγορία:Αμερικανοί σχεδιαστές μόδας Κατηγορία:Βρετανοί σχεδιαστές μόδας Κατηγορία:Αμερικανοί βρετανικής καταγωγής Κατηγορία:Βρετανοί αμερικανικής καταγωγής
Όμιλος Γ΄ Κόπα Αμέρικα Σεντενάριο
Ο Όμιλος Γ΄ Κόπα Αμέρικα Σεντενάριο αποτελείται από το Μεξικό, την Ουρουγουάη, την Τζαμάικα και τη Βενεζουέλα. Τα παιχνίδια ξεκινούν στις 5 Ιουνίου και ολοκληρώνονται στις 13 Ιουνίου του 2016. Όλες οι ώρες είναι EDT (UTC-4).
Εξωτερικοί σύνδεσμοι
Κατηγορία:Κόπα Αμέρικα Σεντενάριο
Αντιβαρύτητα
Ο όρος αντιβαρύτητα αναφέρεται στην υπόθεση ύπαρξης φυσικού νόμου αντίθετου της βαρύτητας. Αναφέρεται στην υποθετική ύπαρξη δύναμης που απωθεί την ύλη. Δεν αναφέρεται στις λεγόμενες "συνθήκες έλλειψης βαρύτητας" (ανακριβής όρος κι αυτός, ένας άνθρωπος σε ελεύθερη πτώση μαζί με μία ζυγαριά φαινομενικά δεν έχει κάποιο βάρος ως προς αυτή) όπως σε ένα αντικείμενο σε τροχιά γύρω από τη γη ή σε ελεύθερη πτώση. Ούτε αναφέρεται στην εξισορρόπηση της βαρυτικής δύναμης από κάποια άλλη δύναμη (όπως την αεροδυναμική αντίδραση του αέρα σε ένα αεροπλάνο). Συναντάται συχνά σε αφηγήσεις επιστημονικής φαντασίας και σε συνωμοσιολογικές θεωρίες. Λέγεται αφελώς ότι έχει χρησιμοποιηθεί στην προσπάθεια εξήγησης της επιταχυνόμενης διαστολής του σύμπαντος. Δεν υπάρχουν φυσικές ενδείξεις για την ύπαρξη αντιβαρύτητας, και οι γενικά αποδεκτές βαρυτικές θεωρίες (Νευτώνεια βαρύτητα και Γενική σχετικότητα), σε συνέπεια με τις πειραματικές παρατηρήσεις, την απαγορεύουν. Παρ΄όλα αυτά, υπάρχουν αρκετές ψευδο-θεωρίες, μελέτες και πειράματα που ασχολούνται με τους τρόπους με τους οποίους θα ήταν δυνατό να επιτευχθούν φαινόμενα αντιβαρύτητας. Μεταξύ αυτών, ορισμένα υπονοούν και την ανάγκη ύπαρξης της επίσης υποθετικής, εξωτικής αρνητικής μάζας (π.χ. μοντέλο σκουληκότρυπας, Alcubierre ή warp drive).
Γενική Σχετικότητα και σκοτεινή ενέργεια
Η Θεωρία Γενικής Σχετικότητας, όπως διατυπώθηκε το 1915 από τον Άλμπερτ Αϊνστάιν, απαγορεύει την ύπαρξη εξωτικής μάζας ή περιοχών στο σύμπαν που ως προς κάποιον παρατηρητή έχουν αρνητική πυκνότητα μάζας. Σύμφωνα με τη γενική θεωρία, η βαρύτητα είναι εκδήλωση καμπύλωσης του χωροχρόνου. Ο μαθηματικός φορμαλισμός πράγματι μπορεί να δώσει και λύσεις αρνητικής πυκνότητας μάζας. Αυτές παραβιάζουν τη συνθήκη θετικής ενέργειας όπως διατυπώθηκε αρχικά από τον Αϊνστάιν. Αρκετές επιστημονικές δημοσιεύσεις (κάποιες σχετικά πρόσφατες) διερευνούν το φορμαλισμό και παρουσιάζουν διάφορες εκδοχές της συνθήκης θετικής ενέργειας. Τούτο ενδέχεται να έχει οδηγήσει ορισμένους μη-επιστήμονες και μη σχετικούς με το αντικείμενο σε παρανοήσεις σχετικά με τη δυνατότητα ύπαρξης αρνητικής πυκνότητα μάζας.
Μια άλλη αφορμή παραφιλολογίας περί αντιβαρύτητας και αρνητικής μάζας είναι η σκοτεινή ενέργεια και σκοτεινή μάζα. Σήμερα, έχει βρεθεί ότι το 73% του σύμπαντος αποτελείται από σκοτεινή ενέργεια. Η ταυτότητα αυτής της ενέργειας είναι ακόμη άγνωστη και χαρακτηρίζεται ως ένα από τα μέγιστα αινίγματα στη σύγχρονη επιστήμη. Η σκοτεινή ύλη ενδέχεται να αποτελείται από σωματίδια εκτός του Καθιερωμένου μοντέλου, αλλά το μόνο βέβαιο είναι ότι έχουν θετική μάζα αφού όσα γνωρίζουμε σχετικά προέρχονται ακριβώς από τις βαρυτικές επιδράσεις τους στην ορατή ύλη όπως τα αστέρια και οι γαλαξίες.
Πειραματικές προσπάθειες και ισχυρισμοί για συσκευές αντιβαρύτητας
Πολλά φαινόμενα που θεωρούνται ως αποδείξεις της ύπαρξης της αντιβαρύτητας, ως μίας δράσης που τροποποιεί το βαρυτικό πεδίο, στην πραγματικότητα είναι απλά φυσικά φαινόμενα, π.χ. μπαλόνια με ήλιο, ή άλλα πιο σύνθετα (με σκοπό την πρόκληση σύγχυσης) π.χ. μαγνητική αιώρηση (magnetic levitation ή maglev), ηλεκτροβαρύτητα (electrogravity ή electrostatic levitation) όπως αυτή που παρατηρείται στα αιωρούμενα σωματίδια σκόνης στην επιφάνεια της σελήνης, κτλ.
Από τα προταθέντα κατά καιρούς από διάφορους ερευνητές ως συστήματα/φαινόμενα αντιβαρύτητας, θα μπορούσαν να διακριθούν οι ακόλουθες κατηγορίες, κάποια από τα οποία κινούνται στα όρια μεταξύ ψευδοεπιστήμης, εξαπάτησης και παραπληροφόρησης:
Μηχανικά συστήματα
Αποτελούν γνήσιες μηχανικές διατάξεις που υποτίθεται προσομοιάζουν αντιβαρύτητα, μέσω γυροσκοπικών φαινομένων, ασύμμετρα περιστρεφόμενων μαζών, κτλ (reactionless drive). Ορισμένες από αυτές είναι αμφίβολο εάν λειτουργούν πρακτικά, καθόσον φαίνεται ότι η λειτουργία τους μάλλον αντιτίθεται στον τρίτο θεμελιώδη νόμο της Νευτώνειας μηχανικής, της δράσης και αντίδρασης,. Παραδείγματα αποτελούν οι διατάξεις των Laithwaite, Wallace, Kidd, McCabe, Stratchen, Delroy, Foster, Dean & Campbell, Forward, dePalma, Hayasaka και Cowlishaw. Ο καθηγητής Provatidis έχει κάνει σχετική έρευνα που έτυχε της προσοχής φυσικών αλλά και της γνωστής εταιρείας Boeing Co. και το αποτέλεσμα ήταν μια κοινή δημοσίευση που συνδύαζε το μηχανικό μοντέλο του Έλληνα επιστήμονα (επέκταση του Dean drive) με ένα ηλεκτρομαγνητικό ανάλογο των Αμερικανών (Tesla drive). Για αυτήν την εργασία γράφτηκαν θετικά σχόλια. Επίσης, αξίζει να αναφερθεί ότι η λεγόμενη αδρανειακή πρόωση δεν αναπτύχθηκε για πρώτη φορά από τον Αμερικανό Norman Dean (1959) — όπως συνήθως αναφέρεται — αλλά από τους αρχαίους Έλληνες αθλητές του άλματος εις μήκος, οι οποίοι χρησιμοποιούσαν (περιέστρεφαν) τους λεγόμενους αλτήρες που τους επέτρεπαν να γαντζώνονται (κατά κάποιο τρόπο) στον αέρα και έτσι να επιμηκύνουν το άλμα τους,. thumb|350px|Η λεγόμενη γεννήτρια "κινημαζικού πεδίου" (US patent 3,626,605) του Henry Wallace θεωρείται από ορισμένους ότι αποτελεί συσκευή παραγωγής κάποιας μορφής βαρυτικού πεδίου. Στην εν λόγω συσκευή κάποιος δίσκος από υλικό περιττού αριθμού νουκλεονίων περιστρέφεται με υψηλή ταχύτητα (28.000 rpm), με αποτέλεσμα οι ατομικοί του πυρήνες τείνουν να ευθυγραμμίζονται με το άνυσμα της στροφορμής τους, παράγοντας το εν λόγω "άγνωστο" πεδίο.
Ακουστικά συστήματα
Αποτελούν διατάξεις παραγωγής μηχανικών ταλαντώσεων σε μοριακό/ατομικό/υποατομικό επίπεδο, π.χ. Keely, Leedskelstein (Coral Castle), αιώρηση/ανύψωση ογκολίθων από Θιβετιανούς μοναχούς, κτλ.
Ηλεκτροστατικές/ηλεκτρομαγνητικές στατικές/περιστρεφόμενες διατάξεις
Στην κατηγορία αυτή κατατάσσονται διάφορες ηλεκτροστατικές/ηλεκτρομαγνητικές διατάξεις με στατικά ηλεκτρόδια υπό υψηλή τάση (δεκάδων έως και εκατοντάδων χιλιάδων Volts), π.χ. T .T. Brown/Bielfeld & Bahnson (ηλεκτροστατικά και ηλεκτροϋδροδυναμικά φαινόμενα που δεν αποτελούν πραγματική αντιβαρύτητα), Naudin, Hartman, Nipher, Pages, Kelly, Rieken, αλλά και διατάξεις με περιστρεφόμενα εξαρτήματα, όπως π.χ. J. Searl (1932- ) (γεννήτρια/κινητήρας φαινομένου Searl), Hammel, Davidson, Saxl, Halik, V. Shauberger (1885-1958) (φαινόμενο/διαδικασία ενδόρρηξης), L. Naudin, Carr, Hooper, Huaro, Smith και Vril/Shumann. Στην πρώτη κατηγορία των απλών ηλεκτροστατικών διατάξεων, χωρίς καθόλου κινούμενα μέρη, οι οποίες παράγουν ώση μέσω της εκπομπής δέσμης ιόντων ανήκουν διάφορες κατασκευές γνωστές με τις ονομασίες ιονοσκάφη (ionocrafts), κοσφοσφαίρες (cosmospheres), κτλ. Στην περίπτωση των Brown/Bielfeld & Bahnson γίνεται χρήση τεράστιων πυκνωτών.
AC/RF ή μικροκυματικά συστήματα
Στην κατηγορία αυτή κατατάσσονται διατάξεις χωρίς κινούμενα μέρη, οι οποίες χρησιμοποιούν ηλεκτρομαγνητικά πεδία υψηλής συχνότητας, π.χ. Alzofon, Tesla, Littlejohn, Sweet, Nielson, Seike, Hutchinson, Farrow, Bielik, Zinser, Peshka, Schlecker, Smith, κτλ.
Διατάξεις στερεάς κατάστασης
Βασίζονται σε ατομικές/υποατομικές επιδράσεις, όπως π.χ. οι υπεραγωγοί BaICuO των περιστρεφόμενων διατάξεων Podkletnov & Schnurer (βαρυτική θωράκιση), η διέγερση νοθευμένων κρυστάλλων Ning Li (1999) και το φαινόμενο Meissner (μαγνητική απώθηση υπεραγώγιμων ή διαμαγνητικών σωμάτων). Ειδικότερα, η Ning Li υποστηρίζει ότι εάν εφαρμόσουμε ένα μεταβαλλόμενο μαγνητικό πεδίο σε έναν υπεραγωγό, τότε φορτισμένα ιόντα μέσα σε αυτόν θα αποκτούσαν ιδιαίτερα υψηλή ενέργεια που θα τα έκανε να περιστρέφονται ταχύτατα γύρω από τη θέση ισορροπίας τους, με αποτέλεσμα να δημιουργείται ένα μικρό βαρυτικό πεδίο. Το ότι θα προέκυπτε ένα βαρυτικό πεδίο είναι μια πιθανή απόρροια της Γενικής Θεωρίας της Σχετικότητας. Πολλοί πιστεύουν ότι σύμφωνα με αυτήν, η περιστρεφόμενη ύλη δημιουργεί μια καινούρια δύναμη, τη "βαρυτομαγνητική", κατά αναλογία προς τον τρόπο που επιταχυνόμενα ηλεκτρικά φορτία παράγουν τη μαγνητική δύναμη (η Ειδική Θεωρία της Σχετικότητας έδειξε μάλιστα ότι η ενότητα της ηλεκτρικής και μαγνητικής δύναμης που περιγράφεται από τις εξισώσεις του Maxwell ανάγεται στη σχετικότητα του χώρου και του χρόνου). Πάντως, τα υποτιθέμενα βαρυτομαγνητικά πεδία είναι πολύ ασθενή και σχεδόν αδύνατον να παρατηρηθούν με σημερινές μεθόδους (βαρυτομαγνητισμός).
Πυρηνικές διατάξεις
Βασίζονται σε ατομικές/υποατομικές επιδράσεις που τροποποιούν το βάρος της ύλης, π.χ. Bearden, Wallace, Dan Fry, Gilbert Jordan, εξωγήινα σκάφη (το άγνωστο στοιχείο του Lazar με ατομικό αριθμό 115 - Ununpentium), Celtan, white powder (μονοατομικά στοιχεία), Dr. Charles Brush και η πιθανή ψυχρή σύντηξη με δράσεις/διακυμάνσεις ενέργειας μηδενικού σημείου ZPE (Zero Point Energy).
Βιολογικά συστήματα
Εμπλέκουν τη λεγόμενη ψυχοκινητική αιώρηση ανθρώπων ή άλλων έμβιων οργανισμών, π.χ. Dr. William Crooke, Clark's party levitation, δάσκαλοι yogi, βαθιά θρησκευόμενοι "άγιοι", Russian mirror chamber research, η πτήση του εντόμου μπάμπουρα (bumblebee) και του σκαθαριού Rhino. Η συνήθης επιστημονική εξήγηση για τα φαινόμενα της αιώρησης προσώπων είναι η οφθαλμαπάτη και η παραίσθηση.
<!---=== Εμπορικές-στρατιωτικές εφαρμογές και Ρώσοι επιστήμονες === Το στρατιωτικό τμήμα του ομίλου BAe Systems για εφαρμογές υψηλής τεχνολογίας, επιβεβαίωσε ότι το 2002 ξεκίνησε ένα ερευνητικό πρόγραμμα σχετικά με το φαινόμενο της αντιβαρύτητας που ισχυρίζεται ότι ανακάλυψε ο Ρώσος επιστήμονας Eugene Podkletnov. Το πρόγραμμα ονομάζεται Greenglow και είναι παρόμοιο με κάποιο ανάλογο πρόγραμμα της NASA με το όνομα Breakthrough Propulsion Physics (BPP) που διεξήχθη στο διάστημα 1996-2002 και αντιπροσωπεύει την προσπάθεια ανάπτυξης μη-συμβατικών τεχνολογιών προώθησης σκαφών και οχημάτων διαφόρων ειδών (π.χ. σύζευξης βαρύτητας-ηλεκτρομαγνητισμού, εκμετάλλευσης της ενέργειας του κενού, σκουληκότρυπες, Alcubierre ή warp drive, κτλ). Σχετικές αναφορές για συσκευές αντιβαρύτητας υπήρξαν το 1996, όταν ο Podkletnov ανακοίνωσε ότι σύμφωνα με την άποψή του ένας περιστρεφόμενος υπεραγώγιμος δίσκος διαμέτρου 275 χιλιοστών έμοιαζε να χάνει ένα μέρος του βάρους του (μέχρι και 2%). Η αντίδραση των περισσότερων συναδέλφων του ήταν καταδικαστική, θεωρώντας ότι η άποψή του παραβιάζει τους φυσικούς νόμους, όπως τους καταλαβαίνουμε σήμερα. Αλλά και τώρα, ο Bob Park από την American Physical Society δήλωσε ότι θεωρεί το εγχείρημα της BAe Systems υπερβολικό και ότι κάποιοι από αυτούς που παίρνουν τις αποφάσεις για τα ερευνητικά προγράμματα δεν μπορεί να έχουν πολύ καλή γνώση των θεμελιωδών νόμων της Φυσικής. Επίσης, η προκαταρκτική έκθεση της NASA σχετικά με τη δυνατότητα μείωσης της βαρύτητας της γης είναι αποθαρρυντική και απ' ό,τι φαίνεται η προσπάθεια ανάπτυξης τέτοιων εξωτικών τεχνολογιών έχει αναβληθεί για το μέλλον.
Στην αμφιλεγόμενη θεωρία του Podkletnov εργάζονται και ερευνητές στα εργαστήρια της "Phantοm Works", θυγατρικής της κατασκευάστριας εταιρείας αεροσκαφών Boeing στο Σιάτλ, για τη δημιουργία μίας συσκευής που θα εξουδετερώνει τη βαρύτητα. Σύμφωνα όμως με επίσημη ανακοίνωση της Boeing το 2002, έχει διακοπεί η χρηματοδότηση του σχετικού προγράμματος με την κωδική ονομασία GRASP (Gravity Research for Advanced Space Propulsion). Σύμφωνα με τους ισχυρισμούς του Ρώσου επιστήμονα είναι δυνατή η κατασκευή μίας συσκευής που θωρακίζει τα αντικείμενα από τις επιπτώσεις της βαρύτητας. Ωστόσο, οι απόψεις του αμφισβητούνται από τους άλλους επιστήμονες, καθώς δεν κατόρθωσαν να επαναλάβουν το πείραμά του και να μετρήσουν εάν όντως είναι δυνατό να μειωθούν οι δυνάμεις της βαρύτητας πάνω σε αντικείμενα. Ο ίδιος ο Ρώσος επιστήμονας επιμένει πάντως ότι δημιούργησε συνθήκες μειωμένης βαρύτητας κατά τη διάρκεια ενός πειράματος στο τεχνολογικό πανεπιστήμιο Τάμπερε της Φινλανδίας, το 1992. Σύμφωνα με τον Podkletnov, ένα αντικείμενο χάνει μέρος του βάρους του όταν αυτό τοποθετηθεί πάνω σε ένα δίσκο από υπεραγώγιμο υψηλής θερμοκρασίας κεραμεικό υλικό (μείγμα χαλκού, βαρίου και ενός σπάνιου ορυκτού, του υττρίου) που περιστρέφεται μέσα σε ισχυρό ηλεκτρομαγνητικό πεδίο. Όταν το υλικό αυτό ψύχεται με υγρό άζωτο στους -196C, χάνει ξαφνικά όλη την ηλεκτρική αντίστασή του και μπορεί να αιωρείται σε ένα μαγνητικό πεδίο. Όμως, σύμφωνα με τον Ποντκλέτνοφ, ο δίσκος διέθετε και μια άλλη, ακόμα πιο απίστευτη ιδιότητα. Οποιοδήποτε αντικείμενο τοποθετούνταν από πάνω του έχανε ένα μικρό ποσοστό του βάρους του. Επρόκειτο για ένα πολύ μικρό ποσοστό, ανάλογο με την απώλεια μιας σταγόνας από ένα λίτρο νερό, αλλά ο δίσκος με κάποιο τρόπο φαινόταν να θωρακίζει μερικώς τα αντικείμενα ενάντια στη βαρυτική έλξη της Γης. Αν ο δίσκος περιστρεφόταν με χιλιάδες στροφές το λεπτό, η προστασία από την έλξη της βαρύτητας σχεδόν εκατονταπλασιαζόταν, αφού κάποια αντικείμενα έφταναν να χάνουν μέχρι και 2% του βάρους τους. Η μείωση των δυνάμεων της βαρύτητας με την εφαρμογή της τεχνικής αυτής είναι μικρή, περίπου 2% (1 kg μάζας αποκτά βάρος επί της γης 980 g), αλλά η εφαρμογή της στην αεροναυπηγική ίσως να άνοιγε το δρόμο για την κατασκευή αεροσκαφών που θα καταναλώνουν λιγότερη ενέργεια και άρα καύσιμα.
Η θεωρία του Ποντκλέτνοφ έγινε αντικείμενο εξονυχιστικής μελέτης όταν την υπέβαλε για δημοσίευση στο έγκυρο επιστημονικό περιοδικό Journal of Physics D. Το Ινστιτούτο Φυσικής της Μεγάλης Βρετανίας υπέβαλε το άρθρο του Ποντκλέτνοφ σε έλεγχο από τρεις ανεξάρτητους ερευνητές, αλλά κανείς δεν μπόρεσε να εντοπίσει κάποιο λάθος που να το καθιστά αναξιόπιστο.
Η έρευνά του ήταν έτοιμη για δημοσίευση το 1998, όταν ξαφνικά το περιεχόμενο της εργασίας του Ρώσου επιστήμονα διέρρευσε στα μέσα μαζικής ενημέρωσης, προκαλώντας μεγάλο θόρυβο παγκοσμίως γύρω από την ανακάλυψή του. Όταν όμως οι δημοσιογράφοι επιχείρησαν να καλύψουν την εξέλιξη της ιστορίας, βρέθηκαν σε αδιέξοδο. Το Πανεπιστήμιο του Τάμπερε, όπου υποτίθεται ότι είχε διεξαχθεί η έρευνα, αρνήθηκε ότι είχε γνώση της ύπαρξής της. Ο συνεργάτης του Ποντκλέτνοφ αρνήθηκε τη συμμετοχή του σε αυτή. Και τέλος ο ίδιος ο Ποντκλέτνοφ απέσυρε ξαφνικά το άρθρο και απέφυγε οποιοδήποτε σχόλιο.--->
Εξωτερικοί σύνδεσμοι σε μη-ευρέως αποδεκτές θεωρίες και συστήματα αντιβαρύτητας
Κατηγορία:Ψευδοεπιστήμες Κατηγορία:Ιστορία της φυσικής
Κατηγορία:Επιστημονική φαντασία Κατηγορία:Αναδυόμενες τεχνολογίες
Μοντελουκάστη
Η που πωλείται με την επωνυμία Singulair μεταξύ άλλων, είναι φάρμακο που χρησιμοποιείται στη θεραπεία συντήρησης του άσθματος. Γενικά προτιμάται λιγότερο για αυτήν τη χρήση από τα εισπνεόμενα κορτικοστεροειδή. Δεν είναι χρήσιμο για οξείες κρίσεις άσθματος. Άλλες χρήσεις περιλαμβάνουν την αλλεργική ρινίτιδα και την χρόνια κνίδωση. Για την αλλεργική ρινίτιδα είναι θεραπεία δεύτερης γραμμής. Λαμβάνεται από το στόμα.
Συχνές ανεπιθύμητες ενέργειες περιλαμβάνουν κοιλιακό άλγος, βήχα και πονοκέφαλο. Οι σοβαρές παρενέργειες μπορεί να περιλαμβάνουν αλλεργικές αντιδράσεις, όπως αναφυλαξία και ηωσινοφιλία. Η χρήση κατά την εγκυμοσύνη φαίνεται να είναι ασφαλής. Η μοντελουκάστη ανήκει στην οικογένεια φαρμάκων ανταγωνιστές του υποδοχέα λευκοτριενίων. Δρα αναστέλλοντας τη δράση του λευκοτριενίου D4 στους πνεύμονες με αποτέλεσμα μειωμένη φλεγμονή και χαλάρωση του λείου μυός.
Η μοντελουκάστη εγκρίθηκε για ιατρική χρήση στις Ηνωμένες Πολιτείες το 1998. Διατίθεται ως γενόσημο φάρμακο. Το 2017, ήταν το 16ο πιο συχνά συνταγογραφούμενο φάρμακο στις Ηνωμένες Πολιτείες, με περισσότερες από 31 εκατομμύρια συνταγές.
Ιατρικές χρήσεις
Η μοντελουκάστη χρησιμοποιείται για διάφορες καταστάσεις όπως άσθμα, βρογχόσπασμος που προκαλείται από άσκηση, αλλεργική ρινίτιδα και κνίδωση. Χρησιμοποιείται κυρίως ως συμπληρωματική θεραπεία σε ενήλικες εκτός από τα εισπνεόμενα κορτικοστεροειδή, εάν τα εισπνεόμενα στεροειδή από μόνα τους δεν φέρουν το επιθυμητό αποτέλεσμα. Χρησιμοποιείται επίσης για την πρόληψη αλλεργικών αντιδράσεων και εξάρσεων άσθματος κατά τη χορήγηση ενδοφλέβιας ανοσοσφαιρίνης. Μπορεί επίσης να χρησιμοποιηθεί ως συμπληρωματική θεραπεία στη συμπτωματική θεραπεία της μαστοκυττάρωσης.
Η μοντελουκάστη λαμβάνεται συνήθως μία φορά την ημέρα με ή χωρίς τροφή.
Παρενέργειες
Συχνές ανεπιθύμητες ενέργειες περιλαμβάνουν διάρροια, ναυτία, έμετο, ήπια εξανθήματα, ασυμπτωματικές αυξήσεις στα ηπατικά ένζυμα και πυρετό. Όχι συχνές παρενέργειες περιλαμβάνουν κόπωση και αδιαθεσία, αλλαγές συμπεριφοράς, παραισθησίες και επιληπτικές κρίσεις, μυϊκές κράμπες και αιμορραγία της μύτης. Σπάνιες (μπορεί να επηρεάσουν έως 1 στα 10.000 άτομα που λαμβάνουν μοντελουκάστη), αλλά σοβαρές παρενέργειες περιλαμβάνουν αλλαγές συμπεριφοράς (συμπεριλαμβανομένων αυτοκτονικών σκέψεων ), αγγειοοίδημα, πολύμορφο ερύθημα και προβλήματα στο ήπαρ.
Τον Ιούνιο του 2009, η Αμερικανική Υπηρεσία Τροφίμων και Φαρμάκων (FDA) ολοκλήρωσε μια ανασκόπηση της πιθανότητας εμφάνισης νευροψυχιατρικών παρενεργειών με φάρμακα ρύθμισης των λευκοτριένιων Παρόλο που οι κλινικές δοκιμές αποκάλυψαν μόνο αυξημένο κίνδυνο αϋπνίας, η παρακολούθηση μετά την κυκλοφορία έδειξε ότι τα φάρμακα σχετίζονται με πιθανή αύξηση της αυτοκτονικής συμπεριφοράς και άλλες παρενέργειες όπως διέγερση, επιθετικότητα, αγωνία, ονειρικές ανωμαλίες και παραισθήσεις, κατάθλιψη, ευερεθιστότητα, ανησυχία και τρόμο.
Το 2019 και το 2020, οι ανησυχίες για νευροψυχιατρικές αντιδράσεις προστέθηκαν στην ετικέτα στο Ηνωμένο Βασίλειο και τις Ηνωμένες Πολιτείες όπου οι πιο συχνές ήταν εφιάλτες, κατάθλιψη, αϋπνία (μπορεί να επηρεάσουν μεταξύ 1 στα 100 έως 1 στα 1.000 άτομα που έλαβαν μοντελουκάστη) επιθετικότητα, άγχος και μη φυσιολογική συμπεριφορά ή αλλαγές στη συμπεριφορά (μπορεί να επηρεάσουν μεταξύ 1 στα 1.000 έως 1 στα 10.000 άτομα που λαμβάνουν μοντελουκάστη).
Αλληλεπιδράσεις με άλλα φάρμακα
Η μοντελουκάστη έχει πολύ λίγες αλληλεπιδράσεις μεταξύ φαρμάκων. Αυτό οφείλεται στην έλλειψη συγγένειας εκτός στόχου με άλλους στόχους στο σώμα όπου μπορεί να ασκήσει επίδραση. Ωστόσο, είναι σημαντικό να σημειωθεί ότι η μοντελουκάστη είναι αναστολέας του ενζύμου μεταβολισμού φαρμάκων CYP2C8. Επομένως, είναι θεωρητικά πιθανό ο συνδυασμός μοντελουκάστης με ένα υπόστρωμαυπόστρωμα του CYP2C8 (π.χ. η αμοδιακίνη, ένα φάρμακο κατά της ελονοσίας) να αυξήσει τις συγκεντρώσεις του υποστρώματος στο πλάσμα.
Φαρμακολογία
Η μοντελουκάστη ανήκει στην οικογένεια φαρμάκων ανταγωνιστές του υποδοχέα λευκοτριενίου. Λειτουργεί αναστέλλοντας τη δράση του λευκοτριενίου D4 στους πνεύμονες με αποτέλεσμα μειωμένη φλεγμονή και χαλάρωση του λείου μυός.
Η μοντελουκάστη λειτουργεί ως ανταγωνιστής του υποδοχέα λευκοτριενίου (υποδοχείς κυστεϊνυλ λευκοτριενίου) και κατά συνέπεια αντιτίθεται στη λειτουργία αυτών των φλεγμονωδών μεσολαβητών. Τα λευκοτριένια παράγονται από το ανοσοποιητικό σύστημα και χρησιμεύουν για την προώθηση της βρογχοσυστολής, της φλεγμονής, της μικροαγγειακής διαπερατότητας και της έκκρισης βλέννας στο άσθμα και τη ΧΑΠ. Οι ανταγωνιστές των υποδοχέων λευκοτριενίου μερικές φορές αναφέρονται επίσης ως λευκάστες.
Παραπομπές
Κατηγορία:Θειαιθέρες Κατηγορία:Αρωματικές ενώσεις Κατηγορία:Χλωροαρένια Κατηγορία:Κινολίνες Κατηγορία:Φάρμακα που δρουν στο αναπνευστικό σύστημα Κατηγορία:Κυκλοπροπάνια
Ίντρα
thumb|300px|Ο θεός Ίντρα, ζωγραφιά του 1820 Ο Ίντρα είναι η κορυφαία θεότητα του Βεδικού πανθέου.
Γνωρίσματα
Ο Ίντρα είναι ο θεός εκείνος που πλάθεται μέσα σε συνθήκες ανταγωνισμού ανάμεσα στους Αρείους εισβολείς στην ινδική χερσόνησο και τους γηγενείς πληθυσμούς και της θρησκείας τους. Περισσότερο από κάθε άλλη θεότητα του βεδικού πανθέου έχει ανθρωπόμορφα χαρακτηριστικά. Πρόκειται για ένα γενναίο και ακαταμάχητο πολεμιστή. Βοηθά τους Αρείους σε κάθε περίσταση, τόσο στον πόλεμο όσο και στην ειρήνη. Τους δίνει τόσο νίκες όσο και ευεργετικές βροχές, επειδή είναι και θεός της ευφορίας. Πάντως ο Ίντρα προάγει τη ζωή χωρίς όμως να είναι και ο δημιουργός της. Αποτυπώνεται στους στίχους της Ριγκβέντα με σώμα μεγάλης διάπλασης - καλύπτει τον ουρανό τον οποίο φοράει για στέμμα και είναι πιο μεγάλος από τη γη καταναλώνοντας μεγάλες ποσότητες κρέατος και σόμα, ενός μεθυστικού πιοτού. Μεγαλοπρεπής είναι και η χρυσή άμαξα που οδηγεί όπως και τα όπλα του. Το μέτρο της ιδιαίτερης δημοτικότητας του Ίντρα, το δίνει το γεγονός πως στη Ριγκβέντα μόνο έχουμε διακόσιους πενήντα ύμνους αφιερωμένους σε αυτόν. Ο κυριότερος εχθρός του είναι ο Βρίτρα, που συμβολίζει την αντίσταση των Δραβιδών στην άρεια κατάκτηση και εισβολή. Είναι χαρακτηριστικό πως ο Ίντρα θεωρείτο ο προστάτης του άρειου χρώματος και καταστροφέας του μελαμψού δέρματος. Εκτός αυτής, υπάρχει και μια άλλη ερμηνεία της σύγκρουσης Ίντρα-Βρίτρα: πρόκειται για τη διατάραξη της κοσμικής τάξης. Οι πολέμιες της παγκόσμιας τάξης δυνάμεις -εδώ ο Βρίτρα- δεν θέλουν τον εύτακτο και οργανωμένο κόσμο και η ήττα τους προάγει τη δημιουργική πορεία του κόσμου.
Θεός του κεραυνού και του πολέμου
Περιγράφεται ως πανίσχυρος με μια κοκκινωπή ή χρυσή χροιά και με δύο ή τέσσερα χέρια τεράστιου μήκους. Είναι κύριος της ανατολής και ηγέτης των Ντέβα. Θεός του κεραυνού και της καταιγίδας, ο μεγαλύτερος όλων των πολεμιστών και ο πιο ισχυρός, σύμβολο θάρρους και δύναμης. Υπερασπιστής του δικαίου ενάντια στις δυνάμεις του κακού. Στην μάχη εκτός από τον κεραυνό χρησιμοποιεί το τόξο, το δίχτυ και έναν γάντζο. Έχει ένα χρυσό άρμα το οποίο το σέρνουν 10.000 άλογα.
Τα ονόματα του Ίντρα
Μερικά από τα ονόματα του Ίντρα είναι Βριταχάν, «ο καταστροφέας του Βρίτρα», Πακασάνα «ο νικητής του Πάκα», Ντεβαπάτι και Σουραντίπα «αρχηγός των θεών» Ντιβασπάτι «άρχοντας της ατμόσφαιρας», Μαρουτβάν «άρχοντας των ανέμων» Σβαργκαπάτι «άρχοντας του παραδείσου» Πουραντάρα «καταστροφέας των πόλεων».
Μύθος: Η νίκη πάνω στον δράκο Βρίτρα
Ο Βρίτρα ήταν ένας Ασούρα που πήρε την μορφή ενός δράκου. Με τη μορφή αυτή έκλεψε όλο το νερό του κόσμου για τον εαυτό του. Κανείς δεν μπορούσε να κάνει κάτι μέχρι την γέννηση του Ίντρα. Μόλις ο Ίντρα το άκουσε ορκίστηκε να πάρει πίσω το νερό που ο δράκος έκλεψε. Ο Ίντρα στη συνέχεια κατανάλωσε μεγάλες ποσότητες του μαγικού ποτού σόμα για να του δώσει τις δυνάμεις που χρειαζόταν για να αντιμετωπίσει ένα τέτοιο εχθρό. Ο Ίντρα πρώτα γκρέμισε 99 κάστρα τα οποία ανήκαν στον Βρίτρα και στην συνέχεια ήρθε αντιμέτωπος με τον δράκο. Οι δύο τους συγκρούστηκαν και μετά από μακρά μάχη ο Ίντρα ήταν έτοιμος να τον νικήσει. Ο Βρίτρα είχε κρατήσει τη γη για μια μεγάλη περίοδο σε ξηρασία και με το τελικό χτύπημα του Ίντρα τα νερά άρχισαν και πάλι να πέφτουν από τον ουρανό. Έτσι έγινε βασιλιάς ανάμεσα σε θεούς και ανθρώπους.
Στην συνέχεια ο Ίντρα δεν ενδιαφερόταν για δόξα και τιμή και αποφάσισε να ζήσει μια απλή ζωή γινόμενος ερημίτης προκειμένου να πετύχει τη σοφία. Η γυναίκα του ανήμπορη ζήτησε από τον ιερέα Μπριχασμπάτι να κάνει τον άντρα της να αλλάξει γνώμη. Ο Μπριχασμπάτι δίδαξε στον Ίντρα την πνευματική και την κοσμική ζωή. Έτσι συνέχισε την μαθητεία για την κατάκτηση της σοφίας καθώς εκτελούσε και τα καθήκοντα της βασιλείας.
Η αίθουσα του Ίντρα
Ο Ίντρα προΐσταται του δικαστηρίου στη Σβάργκα, είναι ο ουρανός του, περιτριγυρισμένος από σύννεφα στην πιο ψηλή κορφή του ιερού βουνού Μερού. Αυτό το βουνό μπορεί να μετακινηθεί οπουδήποτε κατά εντολή του κυρίου του. Στην Σβάργκα υπάρχει μια μεγάλη αίθουσα στην οποία μεταβαίνουν οι πολεμιστές μετά τον θάνατο. Ο Ίντρα και η όμορφη Ιντράνι προεδρεύουν σε αυτόν τον παράδεισο. Ο φόβος, η λύπη και ο πόνος δεν υπάρχουν στην αίθουσα του Ίντρα. Οι Aπσάρας και οι Γκαντάρβας διασκεδάζουν όσους παραευρίσκονται στην αίθουσα με παιχνίδια και αθλητικούς αγώνες.
Εξωτερικοί σύνδεσμοι
Κατηγορία:Ινδουισμός Κατηγορία:Θεότητες της βροχής Κατηγορία:Θεότητες του πολέμου Κατηγορία:Θεότητες του κεραυνού
Συμμετοχή του Καναδά στους Θερινούς Ολυμπιακούς Αγώνες 2020
Ο Καναδάς αρχικά δε θα συμμετείχε στους Θερινούς Ολυμπιακούς Αγώνες 2020 στο Τόκιο από τις 24 Ιουλίου έως τις 9 Αυγούστου 2020, καθώς αποφάσισε να αποσύρει την αποστολή του στις 22 Μαρτίου λόγω ανησυχιών για την πανδημία του κορονοϊού, αλλά αφού η ΔΟΕ ανακοίνωσε την αναβολή των αγώνων για το 2021, από τις 23 Ιουλίου έως τις 8 Αυγούστου, η χώρα θα συμμετέχει κανονικά. Από το ντεμπούτο της το 1900, έχει συμμετάσχει σε όλες τις εκδόσεις των αγώνων, εκτός αυτής του 1980 λόγω του μποϊκοτάζ.
Παραπομπές
Καναδάς Θερινοί Ολυμπιακοί Αγώνες 2020
Έιβιντ Μπέργκραβ
Ο Μπέργκραβ επέδειξε άκαμπτη αντίσταση κατά της Ναζιστικής κατοχής της Νορβηγίας κατά τη διάρκεια του Β' Παγκοσμίου Πολέμου. Όταν η Εκκλησία της Νορβηγίας διατάχθηκε από τους Ναζί να τροποποιήσει λειτουργικές πρακτικές της, ο Μπέργκραβ αρνήθηκε να συμμορφωθεί. Στις 9 Απριλίου 1942, συνελήφθη μαζί με άλλα τέσσερα μέλη της Συνόδου, και αρχικά φυλακίστηκε σε στρατόπεδο συγκέντρωσης. Τελικά, τέθηκε σε κατ' οίκον περιορισμό με την απαγόρευση να δει οποιονδήποτε άλλο εκτός από τους Γερμανούς φρουρούς του, κατάσταση στην οποία παρέμεινε κατά το μεγαλύτερο μέρος του πολέμου. Παρ' όλα αυτά μέσα από την απομόνωση που του είχε επιβληθεί, κατάφερε να οργανώσει την παραίτηση σχεδόν του συνόλου των λειτουργών της Εκκλησίας της Νορβηγίας, σε ένδειξη διαμαρτυρίας προς τη Ναζιστική κατοχή. Η Εκκλησία στη Νορβηγία δεν ήταν διαχωρισμένη με το κράτος, και η παραίτηση των Λουθηρανών λειτουργών έστειλε ισχυρό μήνυμα στους πολίτες, για ανυπακοή προς τη Ναζιστική κυβέρνηση καθώς δεν έπρεπε να υπάρχει υπακοή στους τύραννους, ανεξαρτήτως κόστους.
Ο Μπέργκραβ υπήρξε επίσης μια από τις σημαντικότερες μορφές του οικουμενισμού στον 20ο αιώνα. Η μνήμη του τιμάται από την Ευαγγελική Λουθηρανική Εκκλησία στην Αμερική στις 14 Ιανουαρίου.
Υποσημειώσεις
Κατηγορία:Λουθηρανισμός Κατηγορία:Επίσκοποι του 20ού αιώνα Κατηγορία:Νορβηγοί
Αγνή Βισκόντι
Καταγωγή
Η Αγνή γεννήθηκε στο Μιλάνο της Ιταλίας και ήταν το ένατο των δεκαεπτά παιδιών. Ο πατέρας της, Μπερναμπό Βισκόντι, ήταν ένας σκληρός και αδίστακτος δεσπότης και εχθρός της Εκκλησίας. Κατέλαβε την παπική πόλη της Μπολόνια, απέρριψε τον Πάπα και την εξουσία του, κατάσχεσε εκκλησιαστική περιουσία και απαγόρευσε σε οποιονδήποτε υπήκοό του να έχει σχέσεις με την Curia. Απομονώθηκε ως αιρετικός το 1363 από τον Πάπα Ουρβανό, ο οποίος κήρυξε σταυροφορία εναντίον του. Όταν ο Μπερναμπό θύμωνε, μόνο η μητέρα των παιδιών του, Βεατρίκη Ρεγκίνα, μπορούσε να τον πλησιάσει. Οι παππούδες της Αγνής ήταν ο Μαστίνο Β΄ ντελα Σκάλα και η σύζυγός του Θαδδαία. Οι εκ πατρός παππούδες της ήταν ο Στέφανο Βισκόντι και η σύζυγός του Βαλεντίνα Ντόρια.
Ο γάμος της
Το 1375 η Αγνή μνηστεύθηκε με τον Φραγκίσκο Γκοντζάγκα, γιο και κληρονόμο του Λουδοβίκου Β΄ κυρίου της Μάντουα. Ο γάμος δι' αντιπροσώπου και το γαμήλιο συμβόλαιο υπογράφηκε στις 15 Αυγούστου του ίδιου έτους, με την Αγνή να έχει ως προίκα τις πόλεις Πάρμα, Κρεμόνα, Μπρέσια και Μπέργκαμο. Η επίσημη γαμήλια τελετή πραγματοποιήθηκε πέντε χρόνια αργότερα, την ημέρα των Χριστουγέννων 1380. Με την ευκαιρία του γάμου της, η Αγνή έλαβε από τους γονείς της το Libro delle Istorie del Mondo από το Giovanni di Benedetto da Como.
Το ζευγάρι είχε μόνο μια κόρη:
Όταν ο Μπερναμπό συνελήφθη από τον ανιψιό του Τζαν-Γκαλεάτσο Βισκόντι και με τους γιους του Λουδοβίκο και Ροδόλφο φυλακίστηκαν ισοβίως στο κάστρο του Τρέτσο, η Αγνή κήρυξε έχθρα έναντι του εξαδέλφου της. Φιλοξενούσε πολλούς εξόριστους του Μιλάνου, που αντιτάχθηκαν στον νέο άρχοντα του Μιλάνου, στην Αυλή της Μάντουα.
Η εκτέλεσή της
Αφού κατηγορήθηκε από τον σύζυγό της ότι διέπραξε μοιχεία με τον Αντόνιο ντε Σκαντιάνο, η Αγνή αποκεφαλίστηκε στη Μάντουα στις 7 Φεβρουαρίου 1391 ενώ ο εικαζόμενος εραστής της απαγχονίστηκε .. Η Αγνή μπορεί να μην ήταν ένοχη, καθώς ο σύζυγός της ήθελε να τερματίσει τη συμμαχία του με τον πατέρα της και να δημιουργήσει αντίθετα μια με τον Τζαν Γκαλεάτσο. Μπορούσε απλά να την είχε χωρίσει, αλλά για να διακόψει εντελώς όλες τις σχέσεις με τον πατέρα της, ήταν απαραίτητο να πεθάνει η Αγνή. Στην πραγματικότητα, ο Φραγκίσκος ξαναπαντρεύτηκε δύο χρόνια αργότερα (1393) με τη Μαργαρίτα Μαλατέστα, κάνοντας συμμαχία με τους Λόρδους του Ρίμινι ενάντια στους Βισκόντι του Μιλάνου. .
Τόσο η Αγνή όσο και ο φερόμενος εραστής της θάφτηκαν στην σημερινή Piazza Pallone, στην αυλή του Δουκάτου της Μάντουα, όπου βρίσκεται ακόμα μια πλάκα, η οποία τιμά τους θανάτους τους.
Οικογένεια
Παντρεύτηκε τον Φραγκίσκο Α΄ Γκοντζάγκα κύριο της Μάντουα και είχε τέκνο:
Παραπομπές
Κατηγορία:Οίκος των Βισκόντι
Διεθνής πρότυπος αριθμός βιβλίου
thumb|Ενα παράδειγμα: ISBN 978-3-16-148410-0. Ο Διεθνής πρότυπος αριθμός βιβλίου (International Standard Book Number, ISBN) είναι μηχαναγνώσιμος ραβδοκώδικας ή αλλιώς ένας μηχαναγνώσιμος αριθμός. Ο ραβδωτός κώδικας απαρτίζεται από ψηφία, συγκεκριμένα από αριθμούς και από τον ρωμαϊκό αριθμό Χ. Σύμφωνα με το πρότυπο ISO-2108 το ISBN είναι 10-ψήφιος αριθμός ο οποίος αποτελείται από τέσσερα τμήματα, τα οποία χωρίζονται μεταξύ τους με ενωτική παύλα ή διάστημα. Τα ψηφία των τριών πρώτων τμημάτων του ISBN μπορούν να είναι αριθμός από το 0 έως το 9, ενώ το τέταρτο τμήμα του ISBN μπορεί να πάρει τιμές από 0 έως 9 καθώς και την τιμή Χ (Χ=10). Το ISBN χρησιμοποιείται από εκδοτικούς οίκους, βιβλιοπωλεία, εμπόρους, βιβλιοθήκες, εκπαιδευτικά ιδρύματα, κ.ά..
Δομή του ISBN
Τα τέσσερα τμήματα του δεκαψήφιου ISBN είναι:
Το μέγεθος αυτών των τμημάτων δεν είναι το ίδιο πάντα και εξαρτάται από την ταυτότητα της ομάδας. Επίσης το πλήθος των ψηφίων που αποτελούν την ταυτότητα του εκδότη δεν είναι το ίδιο πάντα. Μεγαλύτερο πλήθος ψηφίων του τμήματος της ταυτότητας του εκδότη αφήνει περιθώριο για λιγότερα ψηφία της ταυτότητας του τίτλου.
Για να μπορεί να γίνει η ταυτοποίηση εκδότη και τίτλου από τον άνθρωπο χρειάζεται οι αριθμοί να παρουσιάζονται με παύλες μεταξύ των τμημάτων.
Ο πρότυπος αυτός αριθμός αποδίδεται στα βιβλία και συγκεκριμένα στις μονογραφίες. Κάθε αριθμός ISBN είναι μοναδικός για κάθε μονογραφία και αποτελεί την ταυτότητα της στο χώρο της παγκόσμιας αγοράς του βιβλίου. Από την 1η Ιανουαρίου του 2007 η βιομηχανία του βιβλίου παγκοσμίως πρέπει να χρησιμοποιεί το 13-ψήφιο ISBN.
Το ψηφίο ελέγχου
Για να βρούμε ποιο πρέπει να είναι το ψηφίο ελέγχου κάθε φορά πρέπει να ακολουθήσουμε την εξής διαδικασία. Πολλαπλασιάζουμε τα εννέα πρώτα ψηφία του ISBN με συγκεκριμένους αριθμούς ανάλογα με τη θέση κάθε ψηφίου. Ξεκινώντας από την αρχή του αριθμού ISBN πολλαπλασιάζουμε τα 9 ψηφία με τα βάρη 10 έως 2. Στη συνέχεια προσθέτουμε τα γινόμενα και το αποτέλεσμα το διαιρούμε με τον αριθμό 11. Το υπόλοιπο της διαίρεσης το αφαιρούμε από τον αριθμό 11 και έχουμε το ψηφίο ελέγχου. Για παράδειγμα: 960-7510-94-_
Επαλήθευση του ψηφίου ελέγχου
Για να ελέγξουμε την ακρίβεια και την ορθότητα του ψηφίου ελέγχου ακολουθούμε την παραπάνω διαδικασία μόνο που πολλαπλασιάζουμε τα 10 ψηφία με το βάρος 10 έως 1. Το τελικό άθροισμα των γινομένων πρέπει να διαιρείται ακριβώς με το 11. Τότε το ψηφίο ελέγχου είναι έγκυρο. Για παράδειγμα: 960-7510-94-1
Το ISBN 13
Από την 1η Ιανουαρίου 2007 το ISBN έγινε ένας 13-ψήφιος αριθμός και σύμφωνα με την Book Industry Study Group έχει την εξής μορφή:
1)	"Μέρος 1ο: Το πρόθεμα EAN (είτε 978, είτε 979)
2)	Μέρος 2ο: Η ταυτότητα της ομάδας (χώρα, εδαφική ή γλωσσική περιοχή)
3)	Μέρος 3ο: Η ταυτότητα του εκδότη
5)	Μέρος 5ο: Το ψηφίο ελέγχου".
Τα πέντε μέρη του ISBN χωρίζονται εμφανώς με ενωτικές παύλες ή κενά. Τα μέρη 2, 3, 4 του ISBN 13 παραμένουν τα ίδια όπως και στο ISBN 10, προστίθεται στην αρχή το πρόθεμα 978 ή 979 και στο τέλος το ψηφίο ελέγχου υπολογίζεται εξαρχής για να επικυρώσει την εγκυρότητα ολόκληρου του αριθμού.
Γιατί άλλαξε το ISBN
Ο Διεθνής Πρότυπος Αριθμός Βιβλίου άλλαξε για να μπορέσει να ανταποκριθεί στις αυξανόμενες απαιτήσεις του βιβλιεμπορίου. Το 10-ψήφιο ISBN έχει χωρητικότητα 1 δισεκατομμύριο αριθμούς το οποίο θα αυξηθεί με το ISBN 13 ώστε να καλυφθεί ο αυξανόμενος αριθμός των εκδόσεων αλλά και των εκδοτών παγκοσμίως. Επίσης η Book Industry Study Group αναφέρει ότι "τα δύο προθέματα 978 και 979 μεγαλώνουν ακόμα περισσότερο την αριθμητική χωρητικότητα καθώς οι -διαφορετικοί- εκδότες θα μοιράζονται τα ενδιάμεσα 9 ψηφία αλλά όχι το πρόθεμα και το ψηφίο ελέγχου.
Για παράδειγμα:
978-123456789-X
979-123456789-0"
Το πρόθεμα EAN
"Ο EAN (International Article Number) είναι 13-ψήφιος πρότυπος αριθμός που προσδιορίζει κάθε προϊόν στην παγκόσμια αγορά. Ο αριθμός ΕΑΝ διανέμεται από το οργανισμό EAN International, ο οποίος καθιερώνει τα πρότυπα και τους κανόνες για τους εκχωρούμενους αριθμούς των προϊόντων αλλά και την κωδικοποίησή τους σε ραβδοκώδικες, σε EDI (Electronic Data Interchange) και σε RTID messages. Ο οργανισμός EAN International καθιέρωσε και εκχώρησε τα προθέματα 978 και 979 για τον προσδιορισμό των βιβλίων μέσα στο παγκόσμιο σύστημα ταυτοποίησης του ΕΑΝ. Τα προθέματα ορίστηκαν μέσα σε μία φανταστική χώρα, την Bookland" (Book Industry Study Group, 2007).
Το πρόθεμα 978 και 979
"Το πρόθεμα 978 χρησιμοποιείται από την 1η Ιανουαρίου 2007 ενώ το πρόθεμα 979 αναμένεται να διατεθεί στους εκδότες της Βορείου Αμερικής μετά τα μέσα του 2007. Το ISBN 13 που ξεκινάει με το πρόθεμα 979 δεν έχει καμία αντιστοιχία με το ISBN 10 ούτε μετατρέπεται σε ISBN 10, σε αντίθεση με το ISBN 13 που ξεκινάει με το πρόθεμα 978" (Book Industry Study Group, 2007). Για παράδειγμα:
Μετατροπή από ISBN 10 σε ISBN 13
Για να υπολογίσουμε το ψηφίο ελέγχου του ISBN 13 πολλαπλασιάζουμε τα 12 πρώτα ψηφία του ISBN με το βάρος 1 και 3 εναλλάξ. Το άθροισμα των γινομένων το διαιρούμε με τον αριθμό 10 και το υπόλοιπο της διαίρεσης το αφαιρούμε από το αριθμό 10. Για παράδειγμα:
Στην Ελλάδα
Στην Ελλάδα, η Εθνική Βιβλιοθήκη της Ελλάδος διαχειρίζεται το Ελληνικού Κέντρου ISBN — ISMN — ISSN το οποίο χορηγεί νέους αριθμούς στους εκδότες.
Βιβλιογραφία
Holt, Brian P. (επιμ.) 1993, Εγχειρίδιο UNIMARC, Εθνική Βιβλιοθήκη της Ελλάδος, Αθήνα.
Κατηγορία:Βιβλιοθηκονομία Κατηγορία:Τυποποίηση Κατηγορία:Αλγόριθμοι ελέγχου αθροίσματος
Όγκνιεν Βουκόιεβιτς
Ο Όγκνιεν Βουκόιεβιτς (Κροατικά:Ognjen Vukojević) (20 Δεκεμβρίου 1983, Μπιέλοβαρ, Γιουγκοσλαβία) είναι Κροάτης διεθνής ποδοσφαιριστής που αγωνίζεται στη ουκρανική ΦΚ Ντιναμό Κιέβου και στην Εθνική Κροατίας.
Κατηγορία:Κροάτες ποδοσφαιριστές Κατηγορία:Ποδοσφαιριστές ΦΚ Ντιναμό Κιέβου Κατηγορία:Ποδοσφαιριστές Εθνικής Κροατίας Κατηγορία:Μέσοι ποδοσφαιριστές Κατηγορία:Ποδοσφαιριστές Ευρωπαϊκού Πρωταθλήματος 2012 Κατηγορία:Ποδοσφαιριστές Ευρωπαϊκού Πρωταθλήματος 2008 Κατηγορία:Ποδοσφαιριστές Σπαρτάκ Μόσχας Κατηγορία:Ποδοσφαιριστές Ντιναμό Ζάγκρεμπ Κατηγορία:Ποδοσφαιριστές Εθνικής Κροατίας Κ21 Κατηγορία:Ποδοσφαιριστές Λιρς ΣΚ Κατηγορία:Ποδοσφαιριστές Σλάβεν Μπελούπο Κατηγορία:Ποδοσφαιριστές ΝΚ Μπιέλοβαρ Κατηγορία:Ποδοσφαιριστές Πρέμιερ Λιγκ Ρωσίας
Σεμρά Ερτάν
Η Σεμρά Ερτάν (31 Μαΐου 1956 – 26 Μαΐου 1982) ήταν Τουρκάλα μετανάστης, εργάτρια και συγγραφέας στη Γερμανία, η οποία, σε ένδειξη διαμαρτυρίας για τον ρατσισμό, και συγκεκριμένα για τη μεταχείριση των Τούρκων στη Γερμανία, αυτοπυρπολήθηκε σε μια αγορά του Αμβούργου.
Βιογραφία
Η Σεμρά Ερτάν γεννήθηκε στις 31 Μαΐου 1956 στη Μερσίνη της Τουρκίας. Ήταν κόρη του Γκανί Μπιλίρ και της Βεχμπιγιέ Μπιλίρ, οι οποίοι ζούσαν στο Κίελο και το Αμβούργο ως οικονομικοί μετανάστες. Μετακόμισε στη Γερμανία σε ηλικία 15 ετών, με τις αδερφές της να ακολουθούν λίγο αργότερα. Εκτός από την εργασία της ως διερμηνέας, έγραψε περισσότερα από 350 ποιήματα και πολιτικές σάτιρες. Αφιερωμένο στον λυρισμό, ένα από τα πιο αξιόλογα ποιήματά της, το «Mein Name ist Ausländer» (Το όνομά μου είναι ξένος), δημοσιεύτηκε σε τουρκικά σχολικά βιβλία. Εξέδωσε επίσης βιβλία στη Γερμανία σχετικά με τις «συναισθηματικές και σωματικές επιπτώσεις που έχει η μοναξιά, η στέρηση και η αποξένωση στους μετανάστες».